Държавен вестник, бр. 101, 2015 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  101
1.4.7. Подобряване на взаимодействието 
между държавния и неправителствения сектор 
при предоставяне на здравни и социални ус-
луги за възрастни и превенция на насилието.
ПОЛИТИКА 1.5. ОПАЗВАНЕ И ПОДО-
БРЯВАНЕ НА ПСИХИЧНОТО ЗДРАВЕ
Ключови предизвикателства:
– Нарастваща честота на депресията и са-
моубийствата;
– Нарастваща временна и трайна нерабо-
тоспособност по повод психични разстрой-
ства;
– Институционализация на грижата за 
психичноболните и липса на услуги в общ-
ността.
През последните десетилетия необходи-
мостта психичното здраве да бъде включено 
сред най-важните приоритети на общественото 
здраве получава все по-голямо признание в 
Европа и света. 
България няма цялостна политика в област- 
та на психичното здраве, която да позволява 
интегриран подход по отношение на промоция 
на психичните заболявания и развитието на 
системата за грижи и подкрепа на хората, 
страдащи от психични разстройства, както и 
на техните близки. Дейностите по промоция 
на психичното здраве са инцидентни и некоор- 
динирани. Психиатричното обслужване на 
болните е основано предимно на биологич-
ното разбиране за психичната болест. Това 
довежда до акцентиране върху медицинските 
интервенции и грижи в системата на здраве-
опазването. Налице е институционализиране 
на грижата за болните с тежки психични 
разстройства и липса на развита система за 
психосоциална рехабилитация. 
Необходимо е разработването и прилагане-
то на нов подход за междусекторно сътрудни-
чество по отношение на дейностите, свързани 
с опазване, възстановяване и подобряване на 
психичното здраве, обединяващ политиките 
и съответните партньори в образованието, 
здравеопазването, социалния сектор, право-
съдието, както и организациите на граждан-
ското общество.
Промоцията на психичното здраве е най-
ефективна, когато действа в критични мо-
менти от живота на индивида и общността и 
използва комбинация от методи за усилване 
на капацитета на всеки индивид за поддър-
жане на психичното му благополучие и за 
консолидиране на общностите за справяне 
с факторите, които застрашават психичното 
здраве. 
Здравето се формира още в първите години 
на живота, поради което дейностите по промо-
ция на психичното здраве следва да започнат 
още преди раждането и да продължат през 
целия период на детството, като в зависимост 
от различните характеристики на възрастовите 
периоди се прилагат специфичните мерки и 
интервенции.
В периода на ранното детство интервен-
циите по промоция на психичното здраве са 
неразделна част от общите здравни грижи за 
децата и майките. Те започват по време на 
бременността и в периода до започване на 
училище включват основно подкрепа на роди-
телите за отговорно родителство, скрининг за 
насилие и злоупотреба с алкохол и наркотици, 
съвети за ранно детско развитие и др.
Дейностите по промоцията на психичното 
здраве на децата и юношите следва да про-
дължат и да се развият в образователната 
система. Това изисква въвеждане на програми 
за насърчаване на психичното благополучие, 
базирани в училищата. С тяхна помощ деца-
та от малки трябва да бъдат подкрепени да 
разпознават чувствата си и тези на другите, 
да се справят с трудните емоции и ситуации, 
като избират ефективни стратегии за справяне. 
Програмите трябва да са насочени към 
най-малките ученици, за да могат децата да 
бъдат насърчени да развиват важните умения 
в себе си още преди вредната динамика на 
маргинализиране и училищен тормоз да се 
е утвърдила.
При по-големите деца трябва да се прилагат 
целеви програми за превенция на самоубий-
ствата, злоупотребата с алкохол и наркоти-
ци, хранителните разстройства (анорексия, 
булимия), сексуално здраве и др. Специален 
фокус се поставя на дейностите по превен-
ция на насилието срещу младежи и риска от 
обществено изключване сред младите. Също 
така са необходими и програми за засилването 
на родителските компетенции и превенция 
на малтретирането. 
Предвид характеристиките на младите 
хора е подходящо разработването и прилага-
нето на онлайн платформи за промоция на 
психичното здраве в учебните заведения и 
интерактивни уебсайтове. 
Нарушенията на психичното здраве на де-
цата и юношите също следва да се разглеждат 
в общия контекст на комплексния подход към 
грижите за здравето въобще. Основополагаща 
е идеята, че за детското психично здраве са 
необходими не само лечебни мерки, които 
да осигуряват липса на клинични симптоми, 
но и целенасочени усилия за добро качество 
на живот и пълноценна социална адаптация 
на детето и юношата с психичен проблем. В 
България грижата все още е разделена между 
социалната и здравната система и често е 
некоординирана и недостатъчно ефективна, 
тъй като системата на здравеопазването им 
предоставя единствено медицинска диагноза и 
медикаментозно лечение, а в системата на со-
циалните услуги липсва достатъчен клиничен 
опит за разбиране на проблемното поведение. 
Това обуславя потребност от развитието на